
O pticama, koje žderu otrov. 


Potaknut jednom bilješkom, što ju je napisao gosp. Eisenmenger, šumarnik grofa Trauna 
u » Mittheilungen des niederčsterreichischen Forstvereines“ pod naslovom: ,Der Fasan — ein 
Giitfresser (Gnjetao otrovožderac)“, ovdje ću da objavim neka moja opažanja o pticama, koje 
žderu sjemenje otrovnih solanaceja. Nadam se da će objavljivanje ovakih bilježaka dati povod, 
da se ova stvar znanstveno dalje proučava i riješi. 

Još za mojih gjačkih godina često sam zapazio, kako na stabljike tatule ili kužnjaka 
Datura Stramonium, Stechaplel), izrasle na nekom buništu, za ljute zimske mrzavice padaju 
mnogi zelenduri zelenci (Chloris chloris, Grtinling) te lakomo zoblju otrovno sjemenje, a da im 
ovo nikako ne naudi. 

Ko grimiz crvene bobice razvodnika ili paskvice (Solanum dulcamara, Bittersiiss), 
kojih se djeca boje ko žive vatre, jer da su otrovne, zoblju kosovice (Merula vulgaris Leach, 
Amsel) u zimno doba vrlo rado. Vrepci (Passer domesticus Briss., Sperling) opet vole sjeme 
duhana (Nicotiana tabacum), koji se u Herceg-Bosni u velike gaji. Š toga će seljaci, da od 
vrebaca sačuvaju one stabljike duhana, koje ostavljaju za sjeme, omotati prozirnom tkaninom 
sve dok sasvim dozriju. Vidio sam takogjer, da se razne ptice hrane i sjemenjem bunike 
Hyoscyamus niger, Bilsenkraut). Moje kokoši u jesen će radije nego drugu hranu zobati dozrele 
obice pomoćnice ili crne paskvice (Solanum nigrum, Sehwarzer Nachtsehatten) i vole listove 
ove biljke nego one od kupusa. 

Kad u kasnu jesen polazim u lov na jarebice, svraćam se po vinogradima redovno busenju 
crvene pomoćnice (Solanum miniatum, Rothbeeriger Nachtschatten), jer ću tamo vazda naići 
na trčke (Perdix cinerea Briss., Rebhuhn), gdje pohlepno zoblju bobice ove bilike. Otkad sam 
to zapazio, od onda sam vrlo često pretraživao guše ubijenih trčki (jarebica) i našao sam u njima 
mnogo više bobica od rečene otrovne biljke, nego drugog sjemenja, puževa ili ličinki od kukaca 
i buba. 

U svim djelima o bilinskom svijetu sve su vrste solanaceja ili u svim ili u pojedinim 
sastojinama svojim označene ko otrovne zbog alkaloid, u njima sadržanima. Tatula i bunika 
vrlo su otrovne biljke, otrova ima i u svim dijelovima duhana, a za pomoćnicu ili crnu paskvicu 
veli se, da bobice njezine sadržavaju solanin, da su dakle takogjer otrovne. Jedino se razvodnik 
(Bitterstiss) označava ko neškodljiva biljka. . 

